Blaze7451/Wiki-th-20250601 huggingface dataset:
ปลากบสี่มือ

ปลากบสี่มือ(four arm frogfishes)เป็นปลาในตะกูลปลาตกเบ็ดพบในทะเลที่มีน้ำค่อนข้างตื้นทางตะวันออกจาก ประเทศอินโดนีเซีย และ ประเทศปาปัวนิวกินี จนถึง ประเทศออสเตรเลีย พวกมันชอบที่อาศัยอยู่บริเวณก้นทะเลมีลักษณะเป็นตะกอนดิน

**ลักษณะ**
ลักษณะคล้ายปลาตีนและยังมีความแตกต่างจากสายพันธุ์ปลาตกเบ็ดสายพันธุ์อื่นตรงที่ไม่มีคันเบ็ด(illicium)และติ่งเนื้อเรืองแสง(esca)

**ดูเพิ่ม**
ปลาทะเลลึก

**อ้างอิง**

**แหล่งข้อมูลอื่น**
  year = 2012-  สาระคดีปลาตกเบ็ดของnationalgeographic - คู่พิสดารสัตว์โลก date=2021-03-07 - ปลาตกเบ็ด (Anglerfish) คันเบ็ดที่หัวเรืองแสงได้อย่างไร ต้องอ่าน- ขอมูลโดยรวมต่างๆของปลาตกเบ็ด - ข้อมูลปลาตกเบ็ดของmongabay - ข้อมูลปลาตกเบ็ด date=2021-03-01 
หมวดหมู่:ปลาทะเลลึก
หมวดหมู่:ปลาน้ำเค็ม
หมวดหมู่:อันดับปลาตกเบ็ด
ช่องรูปไข่

ช่องรูปไข่
(oval window, fenestra vestibuli)
เป็นช่องที่ปิดด้วยเนื้อเยื่อจากหูชั้นกลางไปยังโพรงหน้า (vestibule) ของหูชั้นใน
แรงดันเสียงจากหูชั้นนอกที่มากระทบกับแก้วหูที่ต้นหูชั้นกลาง จะวิ่งไปตามกระดูกหู (ossicle) 3 ท่อน (โดยชิ้นสุดท้ายเป็นกระดูกโกลน) เข้าไปในหูชั้นใน
โดยช่องรูปไข่จะเป็นตัวเชื่อมหูชั้นกลางและหูชั้นในที่อยู่ชิดกับกระดูกโกลน
แรงสั่นที่มาถึงช่องรูปไข่ จะขยายเกินกว่า 10 เท่า
จากที่เข้ามากระทบแก้วหู ซึ่งแสดงกำลังขยายเสียงของหูชั้นกลาง
ช่องเป็นรูปไข่ (หรือรูปไต) ระหว่างโพรงแก้วหู (tympanic cavity) และโพรงหน้าของหูชั้นใน
เส้นผ่าศูนย์กลางด้านยาวของมันอยู่ในแนวราบโดยโค้งขึ้นตรงริม
และเชื่อมอยู่กับฐานของกระดูกโกลน โดยวงรอบฐานของกระดูกมีเอ็นวงแหวนยึดอยู่กับขอบของช่อง
ช่องรูปไข่มีเนื้อที่ประมาณ 2.5 มม2

**รูปภาพอื่น ๆ**

**ดูเพิ่ม**
 ช่องรูปกลม

**เชิงอรรถและอ้างอิง**

**แหล่งข้อมูลอื่น**
  Diagram date=2006-02-05  at Washington University-  The Anatomy Wiz. date=2017-01-11  Oval Window
หมวดหมู่:ระบบการได้ยิน
หมวดหมู่:หู
ช่องรูปกลม

ช่องรูปกลม
(Round window)
เป็นช่องหนึ่งในสองช่องจากหูชั้นกลางเข้าไปยังหูชั้นใน
ปิดโดยเยื่อที่เรียกว่า secondary tympanic membrane หรือ round window membrane ซึ่งสั่นตามเฟสตรงกันข้ามของแรงสั่นที่เข้ามาในหูชั้นในผ่านช่องรูปไข่ (oval window)
ซึ่งช่วยให้น้ำในคอเคลียสามารถเคลื่อนได้ แล้วทำให้เซลล์ขนบนเยื่อกั้นหูชั้นใน (basilar membrane) ได้รับแรงเร้าและทำให้ได้ยินได้

**โครงสร้าง**
ช่องรูปกลมอยู่ใต้และหลังช่องรูปไข่เล็กน้อย โดยมีเนินกลมสูงที่แบ่งช่องทั้งสอง
มันอยู่ที่ก้นของหลุมรูปกรวย (ซึ่งเรียกว่า round window niche) ซึ่งเปิดเข้าไปในคอเคลียของหูชั้นใน
ในสภาพปกติ ช่องจะปิดด้วยเยื่อที่เรียกว่า secondary tympanic membrane หรือ round window membrane ซึ่งมีรูปร่างซับซ้อนเหมือนอานม้า
ส่วนตรงกลางที่มองเห็นได้บุ๋มเข้าไปทางด้านช่องแก้วหู และนูนออกทางด้านคอเคลีย
แต่ที่ริม ๆ ซึ่งซ่อนอยู่ใน round window niche มันจะโค้งไปอีกทางหนึ่ง
เยื่อนี้มี 3 ชั้น คือ- ด้านนอกคอเคลีย เป็นเมือกคล้ายกับที่บุช่องแก้วหู- ด้านใน เป็นเยื่อบุของคอเคลีย- ตรงกลาง เป็นชั้นที่มีลักษณะเป็นใย (fibrous)
ทั้งช่องรูปไข่และช่องรูปกลมมีเนื้อที่ประมาณเท่ากัน คือ 2.5 มม2
แต่ว่า ทางเข้า round window niche บ่อยครั้งเล็กกว่านี้มาก

**หน้าที่**
กระดูกโกลนเป็นตัวส่งแรงสั่นเสียงไปให้ช่องรูปไข่
เมื่อฐานของกระดูกขยับเข้าไปยังช่องรูปไข่ เยื่อที่ช่องรูปกลมก็จะนูนออก การเคลื่อนไหวเช่นนี้ทำให้น้ำในคอเคลียสามารถเคลื่อนได้ แล้วทำให้เซลล์ขนด้านใน (inner hair cell, IHC) ของคอเคลียเคลื่อนได้ และดังนั้น จึงจะสามารถได้ยินได้
ถ้าช่องรูปกลมไม่มีหรือว่าแข็งทื่อ (ซึ่งสามารถเกิดได้จากความผิดปกติแต่กำเนิด) ฐานกระดูกโกลนก็เท่ากับดันน้ำที่บีบอัดไม่ได้กับกำแพงของคอเคลียซึ่งเป็นกระดูกขยับไม่ได้
และดังนั้น ก็จะไม่เคลื่อนน้ำมากพอ ทำให้สูญการได้ยินประมาณ 60 เดซิเบล
ซึ่งคล้ายกับอาการที่ตัวกระดูกโกลนเองเคลื่อนไม่ได้ คือ otosclerosis

**ความสำคัญทางคลินิก**
ช่องรูปกลมบางครั้งมีพัฒนาการผิดพลาดทำให้เสียการได้ยินดังที่กล่าวแล้วด้านบน
แต่ความพิการเยี่ยงนี้บ่อยครั้งเกิดขึ้นพร้อมกับความพิการของหูอย่างอื่น ๆ จึงทำให้เสียการได้ยินยิ่งกว่านั้นอีก
เคยมีการผ่าตัดหูบางชนิด (ซึ่งปัจจุบันไม่ค่อยทำแล้ว) ที่เปิดช่องรูปกลมให้ต่อกับโลกภายนอก ในขณะที่ปิดช่องรูปไข่ไว้
ดังนั้น แรงเสียงก็จะกระทบกับช่องรูปกลม โดยที่ไม่กระทบช่องรูปไข่
แล้วคลื่นเสียงก็จะวิ่ง "กลับทาง" แต่ก็ยังสามารถให้ได้ยินเสียงเป็นบางส่วนเพราะว่าขนของเซลล์ขนก็ยังจะเบนในลักษณะเหมือนกัน
ช่องรูปกลมบ่อยครั้งใช้เป็นช่องเพื่อผ่าตัดใส่คอเคลียเทียม (cochlear implant)
และเร็ว ๆ นี้ก็เพิ่งใช้เพื่อใส่ตัวแปรสัญญาณ (transducer) เสียงในหูชั้นกลาง
ดังที่พบในงานศึกษาปี 2549

**รูปภาพอื่น ๆ**

**ดูเพิ่ม**
 ช่องรูปไข่

**เชิงอรรถและอ้างอิง**

**แหล่งข้อมูลอื่น**
  Diagram (as 'round window') date=2005-10-01  at Southwest Tennessee Community College-  Overview at University of Denver
หมวดหมู่:ระบบการได้ยิน
หมวดหมู่:หู
อัลเบร็คท์ ดยุกแห่งปรัสเซีย

อัลเบร็คท์ ดยุกแห่งปรัสเซีย (Albrecht von Preussen; Albert, Duke of Prussia) (17 พฤษภาคม  ค.ศ. 1490 - 20 มีนาคม ค.ศ. 1568) อัลเบร็คท์เป็นเจ้าชายเยอรมันผู้ทรงเป็นของอัคราจารย์แห่งคณะอิศวินทิวทอนิก 
อัลเบิร์ตแต่เดิมทรงนับถือนิกายโรมันคาทอลิก แต่ได้เปลี่ยนเป็นลูเทอแรน และทรงเป็นดยุกแห่งปรัสเซียพระองค์แรก ตั้งแต่ปี ค.ศ. 1525 จนกระทั่งสิ้นพระชนม์ในปี ค.ศ. 1568 อัลเบร็คท์ทรงเป็นประมุของค์แรกในยุโรปที่นับถือนิกายลูเทอแรนและด้วยเหตุนี้โปรเตสแตนต์เป็นศาสนาประจำชาติของดินแดนของพระองค์ ทรงได้รับผู้สนับสนุนสำคัญในการเผยแผ่ศาสนาเชิงการเมืองของนิกายโปรเตสแตนต์ในช่วงเริ่มต้นของการปกครองดินแดนปรัสเซียเกือบหกทศวรรษ ปรัสเซียมีความเจริญรุ่งเรืองมาก แม้ว่าเขาจะมีปัญหากับชาวชนบท การเวนคืนที่ดินและสมบัติของคริสตจักรคาทอลิกช่วยให้เขาสามารถปราบปรามขุนนางและจัดหาค่าใช้จ่ายของศาลปรัสเซียที่จัดตั้งขึ้นใหม่

**พระอริสริยยศ**
#อัคราจารย์แห่งคณะอัศวินทิวทอนิก
#ดยุกแห่งปรัสเซีย

**บรรพบุรุษ**
1618
หมวดหมู่:ราชวงศ์โฮเอินท์ซ็อลเลิร์น
หมวดหมู่:ดยุกแห่งปรัสเซีย
อินฟันตาปีลาร์ ดัชเชสแห่งบาดาโคซ

อินฟันตาปีลาร์ ดัชเชสแห่งบาดาโคซ ไวเคาน์เตสแห่ง เด ลาร์ตอร์เร (Her Royal Highness Infanta Pilar, Duchess of Badajoz, Dowager Viscountess of la Torre) พระธิดาพระองค์แรกในอินฟันเตฆวน เคานต์แห่งบาร์เซโลนา กับ เจ้าหญิงมารีอา เด ลาส เมร์เซเดสแห่งบูร์บง-ซิซิลีทั้งสอง  เป็นพระเชษฐภคินีพระองค์ใหญ่ในสมเด็จพระราชาธิบดีฆวน การ์โลสที่ 1 แห่งสเปน อินฟันตามาร์การีตา ดัชเชสแห่งโซเรีย อินฟันเตอัลฟอนโซแห่งสเปน เป็นพระปิตุฉาในสมเด็จพระราชาธิบดีเฟลิเปที่ 6 แห่งสเปน อินฟันตากริสตีนา เฟเดรีกาแห่งสเปน อินฟันตาเอเลนา ดัชเชสแห่งลูโก

**สิ้นพระชนม์**
อินฟันตาปีลาร์แห่งสเปนสิ้นพระชนม์เมื่อช่วงบ่ายของวันที่ 8 มกราคม ค.ศ. 2020 ด้วยพระอาการมะเร็งในพระอันตะ (มะเร็งในลำไส้ใหญ่) หลังจากเสด็จเข้ารับการถวายการรักษาตั้งแต่เดือนกุมภาพันธ์ปีที่แล้ว และทรงรับการถวายคีโมบำบัด จนพระอาการได้ทรุดลงเมื่อวันที่ 5 มกราคมที่ผ่านมา และได้สิ้นพระชนม์ ณ โรงพยาบาลศูนย์การแพทย์นานาชาติรูเบร์ กรุงมาดริด ในงานพระศพนั้น มีราชวงศ์ต่างประเทศ เสด็จพระราชดำเนิน/เสด็จร่วมอ้วย อาทิ
#อดีตสมเด็จพระราชาธิบดีฆวนแห่งสเปน
#อดีตสมเด็จพระราชินีโซเฟียแห่งสเปน
#เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์
#เจ้าชายดูอาร์ท ปิโอ ดยุกแห่งบรากันซา
หมวดหมู่:ดัชเชสแห่งบาดาโคซ
หมวดหมู่:เจ้าหญิงสเปน
หมวดหมู่:บุคคลจากมาดริด
พระนางโซฮ็อน

พระนางโซฮ็อน สกุลซิม แห่งช็องซง (소헌왕후 심씨, 12 ตุลาคม ค.ศ. 1395 – 19 เมษายน ค.ศ. 1446) เป็นพระมเหสีในพระเจ้าเซจงมหาราช รัชกาลที่ 4 และเป็นพระพันปีหลวงในพระราชาถึง 2 พระองค์คือ พระเจ้ามุนจง รัชกาลที่ 5 และพระเจ้าเซโจ รัชกาลที่ 7 
เมื่อพระเจ้าแทจงสละราชสมบัติ เจ้าชายชุงนย็อง ลีโทเสด็จขึ้นครองราชย์สืบต่อมา ทรงพระนามว่าพระเจ้าเซจง โปรดให้สถาปนาเจ้าหญิงกย็องซุก องจู สกุลซิม พระชายาขึ้นเป็นพระชายาคง (恭妃)
แต่หลังจากพระราชสวามีครองราชสมบัติได้เพียงปีเดียวคือ พ.ศ. 1962 ก็ได้มีพระราชโองการสั่งประหารใต้เท้า ซิม อน ผู้เป็นพระสัสสุระ (พ่อตา) พร้อมกับครอบครัวขณะที่พระมารดาของพระมเหสีถูกลดขั้นเป็นทาสหลวง
ขณะที่พระมเหสีนั้นพระเจ้าเซจงมิได้มีรับสั่งให้ปลดจากตำแหน่งเนื่องด้วยพระองค์สงสารเพราะพระนางเป็นพระมารดาของพระราชโอรสถึง 2 พระองค์
ในปีที่ 14 ในรัชกาลพระเจ้าเซจง โปรดให้เฉลิมพระนามพระชายา ขึ้นเป็นพระราชชายา (วังบี 王妃)
พระนางเสด็จสวรรคตเมื่อวันที่ 19 เมษายน พ.ศ. 1989 (วันที่ 24 เดือน 3 ตามปีจันทรคติ) ในปีที่ 28 ช่วงปลายรัชสมัยพระเจ้าเซจงมหาราช สิริพระชนมายุ 50 พรรษา 189 วัน มีพระนามอย่างเป็นทางการภายหลังสวรรคตว่าพระนางโซฮ็อน (昭宪王后)
ในปีที่ 2 ในรัชกาลพระเจ้ามุนจง ซึ่งเป็นพระราชโอรสของพระนางโซฮ็อน โปรดให้เฉลิมพระนามอย่างเป็นทางการของพระราชมารดาว่า พระนางซ็อนอิน ชาซ็อง โซฮ็อน วังฮู (宣仁齐圣昭宪王后)

**การประสูติ**
พระนางโซฮ็อนประสูติเมื่อวันที่ 12 ตุลาคม พ.ศ. 1938 (วันที่ 28 เดือน 9 ตามปีจันทรคติ) ที่เมืองยอจูเป็นธิดาคนโตของใต้เท้า ซิม อน ขุนนางผู้ใหญ่ที่มีส่วนร่วมในการสถาปนาราชวงศ์โชซ็อน

**การแต่งงาน**
พระนางอภิเษกกับเซจงตั้งแต่ครั้งยังเป็นองค์ชายชุงนย็องในรัชกาลพระเจ้าแทจง พระเจ้าแทจงโปรดให้สถาปนาพระชายาสกุลซิม ในเจ้าชายชุงนย็องขึ้นเป็นเจ้าหญิงกย็องซุก องจู (敬淑翁主)
เมื่อพระเจ้าแทจงสถาปนาเจ้าชายชุงนย็องขึ้นเป็นรัชทายาท (วังเซจา 왕세자) จึงโปรดให้สถาปนาเจ้าหญิงกย็องซุก องจู สกุลซิมพระชายาของรัชทายาทขึ้นเป็น พระชายากย็องบิน (敬嬪)

**พระราชวงศ์**
 พระบิดา : ซิม อน (Sim On , พ.ศ. 1918 – 18 มกราคม พ.ศ. 1962)- พระราชสวามี : พระเจ้าเซจงมหาราช พระราชาลำดับที่ 4 (Sejong The Great , 15 พฤษภาคม พ.ศ. 1940 – 8 เมษายน พ.ศ. 1993)
** พระโอรส : พระเจ้ามุนจง พระราชาลำดับที่ 5 (Munjong of Joseon , 15 พฤศจิกายน พ.ศ. 1957 – 1 มิถุนายน พ.ศ. 1995)
*** พระสุณิสา : พระนางฮย็อนด็อก ตระกูลคว็อน แห่งอันดง  (Queen Hyeondeok of the Andong Kwon clan , 17 เมษายน พ.ศ. 1961 – 10 สิงหาคม พ.ศ. 1984)
**** พระนัดดา : พระเจ้าทันจง พระราชาลำดับที่ 6 (Danjong of Joseon , 9 สิงหาคม พ.ศ. 1984 – 7 พฤศจิกายน พ.ศ. 2000)
** พระโอรส : พระเจ้าเซโจ พระราชาลำดับที่ 7 (Sejo of Joseon , 2 พฤศจิกายน พ.ศ. 1960 – 23 กันยายน พ.ศ. 2011)

**อ้างอิง**

**แหล่งข้อมูลอื่น**
  Soheon thetalkingcupboard.com
หมวดหมู่:พระมเหสีราชวงศ์โชซ็อน
หมวดหมู่:พระราชธิดาในสมเด็จพระบวรราชเจ้ามหาสุรสิงหนาท

หมวดหมู่:สมเด็จพระบวรราชเจ้ามหาสุรสิงหนาท
หมวดหมู่:เจ้าหญิงไทย
พระเจ้าไว่เหริน

พระเจ้าไว่เหริน  (c= 外) เป็นกษัตริย์รัชกาลที่ 11 แห่งราชวงศ์ซางในประวัติศาสตร์จีน ทรงครองราชย์ระหว่าง 1469- 1454 ปีก่อนคริสตกาล ปีรัชกาล 15 ปี เมื่อ 1454 ปีก่อนคริสตกาล พระองค์สวรรคต พระเจ้าเหอตันเจี่ย พระอนุชาขึ้นสืบราชวงศ์

**อ้างอิง**
ไว่เหริน
พระเจ้าจู่อี่

พระเจ้าจู่อี่  (c= 祖乙) เป็นกษัตริย์รัชกาลที่ 13 แห่งราชวงศ์ชางในประวัติศาสตร์จีน ทรงครองราชย์ระหว่าง 1445 - 1426 ปีก่อนคริสตกาล ปีรัชศกที่ 19 (เมื่อ 1426 ปีก่อนคริสตกาล) พระองค์สวรรคต พระเจ้าจูซิน พระราชโอรสขึ้นสืบราชวงศ์

**อ้างอิง**
จู่อี่
พระเจ้าจู่ซิน

พระเจ้าจู่ซิน  (c= 祖辛) เป็นกษัตริย์รัชกาลที่ 14 แห่งราชวงศ์ชางในประวัติศาสตร์จีน ทรงครองราชย์ระหว่าง 1426 - 1410 ปีก่อนคริสตกาล ปีรัชศกที่ 16 (เมื่อ 1410 ปีก่อนคริสตกาล) พระองค์สวรรคต พระเจ้าจูหวัวเจี่ย พระอนุชาขึ้นสืบราชวงศ์

**อ้างอิง**
จู่ซิน
พระเจ้าวั่วเจี่ย

พระเจ้าวั่วเจี่ย หรือ เชียงเจี่ย (c= 沃甲 หรือ 羌甲) เป็นกษัตริย์รัชกาลที่ 15 แห่งราชวงศ์ชางในประวัติศาสตร์จีน ทรงครองราชย์ระหว่าง 1410 - 1385 ปีก่อนคริสตกาล ปีรัชศกที่ 25 (เมื่อ 1385 ปีก่อนคริสตกาล) พระองค์สวรรคต พระเจ้าจูติง พระราชโอรสในพระเจ้าจูซินขึ้นสืบราชวงศ์

**อ้างอิง**
วั่วเจี่ย
พระเจ้าจู่ติง

พระเจ้าจู่ติง  (c= 祖丁) เป็นกษัตริย์รัชกาลที่ 16 แห่งราชวงศ์ซางในประวัติศาสตร์จีน ทรงครองราชย์ระหว่าง 1385 - 1353 ปีก่อนคริสตกาล ปีรัชศกที่ 32 (เมื่อ 1353 ปีก่อนคริสตกาล) พระองค์สวรรคต พระเจ้าหนานเกิง พระราชโอรสในพระเจ้าหวัวเจี่ยขึ้นสืบราชวงศ์

**อ้างอิง**
จู่ติง
พระเจ้าหนานเกิง

พระเจ้าหนานเกิง  (c=南庚 ) เป็นกษัตริย์รัชกาลที่ 17 แห่งราชวงศ์ชางในประวัติศาสตร์จีน ทรงครองราชย์ระหว่าง 1353 - 1324 ปีก่อนคริสตกาล ปีรัชศกที่ 29 (เมื่อ 1324 ปีก่อนคริสตกาล) พระองค์สวรรคต พระเจ้าหยางเจี่ย พระราชโอรสในพระเจ้าจู่ติงขึ้นสืบราชวงศ์

**อ้างอิง**
หนานเกิง
อังค์เอสเอ็นอามุน

อังค์เอสเอ็นอามุน (ˁnḫ-s-n-imn, "ชีวิตของพระนางคือของอามุน"; ป. 1348 หรืิอ ป. 1342 – หลัง 1322 ปีก่อน ค.ศ.) เป็นพระราชินีอียิปต์โบราณที่มีชีวิตในช่วงราชวงศ์ที่ 18 แห่งอียิปต์ พระนางมีพระนามเดิมว่า อังค์เอสเอ็นปาเตน (ˁnḫ.s-n-pꜣ-itn, "พระนางมีชีวิตเพื่ออาเทน") เป็นพระราชธิดาของเนเฟอร์ติติ กับ ฟาโรห์อเคนาเตน

**บรรพบุรุษพงศาวลี**

**อ้างอิง**

**อ่านเพิ่ม**
Akhenaten, King of Egypt by Cyril Aldred (1988), Thames & Hudson

**แหล่งข้อมูลอื่น**
หมวดหมู่:ราชวงศ์ที่สิบแปดแห่งอียิปต์
พระเจ้าหยางเจี่ย

พระเจ้าหยางเจี่ย  (c=陽甲 ) เป็นกษัตริย์รัชกาลที่ 18 แห่งราชวงศ์ชางในประวัติศาสตร์จีน ทรงครองราชย์ระหว่าง 1324 - 1307 ปีก่อนคริสตกาล ปีรัชศกที่ 17 (เมื่อ 1307 ปีก่อนคริสตกาล) พระองค์สวรรคต พระเจ้าผันเกิง พระอนุชาขึ้นสืบราชวงศ์

**อ้างอิง**
หยางเจี่ย
เกย์โอเคแบงค็อก

เกย์โอเคแบงค็อก เป็นละครชุดออนไลน์แนวโรแมนติกและดราม่าเกี่ยวกับเกย์ เผยแพร่ครั้งแรกในวันที่ 21 กุมภาพันธ์ พ.ศ. 2559 ผ่านทางยูทูบ นำเสนอด้านต่าง ๆ ของเกย์ที่แตกต่างมากจากการเหมารวมทั่วไป ส่งเสริมเนื้อหาเกี่ยวกับการตรวจเลือดและการป้องกันด้วยการกินยาต้านเชื้อเอชไอวี (PrEP) จัดสร้างโดยทีมงานของแทรชเชอร์ บางกอกและเทสบีบีเค กำกับโดยทิชากร ภูเขาทอง พร้อมกับเขียนบทกับนพณัช ชัยวิมล โดยอิงจากประสบการณ์ของผู้เขียนบทและคนรอบตัว ฤดูกาลที่สองออกเผยแพร่ในวันที่ 19 มีนาคม พ.ศ. 2560 ผ่านไลน์ทีวี

**นักแสดง**

**นักแสดงหลัก**
 คณิศ ปิยะปภากรกูล รับบท นัท- ธีพิสิฐ มหานีรานนท์ รับบท ปอม- ทศทิศ ด่านขุนทด รับบท อาร์ม- วัชระ สุขชุม รับบท สตางค์- พาวิช ทรัพย์รุ่งโรจน์ รับบท เนส- กันย์ มุกดาสนิท รับบบท ออฟ- ปวีณ นาเลี้ยง รับบท บิ๊ก- ศุภกร ไชโย รับบท ราม- ศิรพันธ์ วัฒนจินดา รับบท นุ่น

**นักแสดงรับเชิญ**

**ฤดูกาลที่ 1**
 ธนโชติ แสนประเสริฐ รับบท พีท- อนัท เจาลา รับบท โต๋- ภานุพงศ์ สุขโรจน์นิรันดร์ รับบท ซัน- นนท์ อามาตย์ทัศน์ รับบท บาส- ฟิลลิป ลิม รับบท เบน- ชญาน์ทัต วงศ์มณี รับบท กอล์ฟ

**ฤดูกาลที่ 2**
 อีฝน ดำ รับบท ฝน

**รายชื่อตอน**

**อ้างอิง ==
ศาลปืน

ศาลปืน เป็นภาพยนตร์ไทยแนวแอคชั่นจาก สันติสุชาภาพยนตร์ โดย วิสันต์ สันติสุชา ถ่ายทำด้วยฟิล์ม 35 มม. พากย์เสียงในฟิล์ม จากการกำกับของ จรัล พรหมรังสี นำแสดงโดย สมบัติ เมทะนี และ นาท ภูวนัย เข้าฉายครั้งแรกเมื่อวันที่ 19 มีนาคม พ.ศ. 2520 ที่ศาลาเฉลิมไทย และโคลีเซี่ยม

**เรื่องย่อ**
เรื่องราวของ ปฏิวัติ (สมบัติ) ที่เดินทางกลับบ้านเพื่อทวงทุกสิ่งทุกอย่างที่เป็นของเขาแต่ถูก ดวงเมือง (เกชา) แย่งชิงไปแถมพ่อของปฏิวัติยังถูกฆ่าตายโดยปฏิวัติได้รับความช่วยเหลือจาก เสือเพลิงฟ้า (นาท) จอมโจรที่ปล้นคนรวยช่วยคนจน, ปฏิภาณ (ไชยันต์) น้องชายของปฏิวัติและ ดวงดารา (ปิยะมาศ) ลูกสาวของดวงเมืองที่ไม่เห็นด้วยกับพ่อขณะที่ดวงเมืองมีลูกชายและเป็นพี่ชายของดวงดาราคือ เดชกำพล (ดามพ์) คอยช่วยพ่อโดยการต่อสู้ครั้งสุดท้ายเกิดขึ้นในรูปแบบศาลเตี้ยที่เรียกว่า ศาลปืน

**นักแสดง**
 สมบัติ เมทะนี – ปฏิวัติ- นาท ภูวนัย – เสือเพลิงฟ้า- ปิยะมาศ โมนยะกุล – ดวงดารา- นัยนา ชีวานันท์ – มาลีทิพย์- ไชยยันต์ สรไกร – นาวาตรีปฏิภาณ- เกชา เปลี่ยนวิถี – ดวงเมือง- ดามพ์ ดัสกร – เดชกำพล- ฉัตร มงคลชัย – เดชกำปนาท

**อ้างอิง**

**แหล่งข้อมูลอื่น**
  ศาลปืน ทางเว็บไซต์ ThaiFilmDb-  ศาลปืน ทางเว็บไซต์ ไทยบันเทิง
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์โดยสันติสุชาภาพยนตร์
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ที่กำกับโดย จรัล พรหมรังสี
พระเจ้าราชวรวงศ์เธอ พระองค์เจ้าบันเทิง

พระเจ้าราชวรวงศ์เธอ พระองค์เจ้าบันเทิง หรือ บรรเทิง (13 เมษายน พ.ศ. 2372 — 24 เมษายน พ.ศ. 2427) พระราชธิดาพระองค์ที่ 19 และพระองค์รองสุดท้ายในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาภู ต่อมาทรงเสกสมรสเป็นพระชายาของสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ มีพระโอรส-พระธิดา 4 พระองค์

**พระประวัติ**
พระเจ้าราชวรวงศ์เธอ พระองค์เจ้าบันเทิง ประสูติเมื่อวันที่ 13 เมษายน พ.ศ. 2372 เป็นพระธิดาในสมเด็จพระบวรราชเจ้ามหาศักดิพลเสพ ประสูติแต่เจ้าจอมมารดาภู ธิดาพระยาสุรเสนา (สวัสดิ์ ชูโต) ภายหลังจากทรงประสูติไม่กี่วันเจ้าจอมมารดาภูก็ถึงแก่กรรม ทำให้สมเด็จพระบวรราชเจ้ามหาศักดิพลเสพ พระราชบิดาของพระองค์ต้องพระราชทานพระองค์ให้เจ้าจอมมารดาพัน เจ้าจอมมารดาของพระเจ้าราชวรวงศ์เธอ พระองค์เจ้าอินทวงศ์ เป็นผู้ชุบเลี้ยง ชาววังในพระราชวังบวรสถานมงคลทั้งหลายจึงขานพระองค์พระองค์ว่า "พระองค์กำพร้า"
ภายหลังจากสมเด็จพระบวรราชเจ้ามหาศักดิพลเสพสวรรคต พระองค์ทรงมีพระชันษา 3 ปีเท่านั้น และได้ย้ายไปประทับในฝ่ายในพระบรมมหาราชวัง พระบาทสมเด็จพระนั่งเกล้าเจ้าอยู่หัวทรงพระกรุณาเรียกว่า "กำพร้าบันเทิง" ต่อมาเมื่อทรงเจริญพระชนมายุ ทรงเห็นว่าพระองค์เจ้าบันเทิงทรงกำพร้าทั้งพระบิดาและมารดา จึงทรงพระราชทานให้เป็นพระชายาของสมเด็จพระเจ้าน้องยาเธอ เจ้าฟ้าชายกลาง พระองค์จึงได้ย้ายจากพระบรมมหาราชวังไปประทับที่วังถนนหน้าพระลาน
พระเจ้าราชวรวงศ์เธอ พระองค์เจ้าบันเทิง ทรงมีพระโอรส-พระธิดาธิดากับสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ 4 พระองค์ ได้แก่- พระเจ้าวรวงศ์เธอ พระองค์เจ้ากบ (ประสูติ พ.ศ. 2390 สิ้นพระชนม์ตั้งแต่ยังทรงพระเยาว์)- พระเจ้าวรวงศ์เธอ พระองค์เจ้าเต่า (ประสูติ พ.ศ. 2391 สิ้นพระชนม์ตั้งแต่ยังทรงพระเยาว์)- พระเจ้าวรวงศ์เธอ พระองค์เจ้าปรีชา (พ.ศ. 2393 - 15 สิงหาคม พ.ศ. 2418)- พระองค์เจ้าหญิงสิริ (พ.ศ. 2395 - 10 พฤศจิกายน พ.ศ. 2426)
พระเจ้าราชวรวงศ์เธอ พระองค์เจ้าบันเทิง สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัวเมื่อวันที่ 24 เมษายน พ.ศ. 2427 พระชันษา 56 ปี พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร เมื่อวันที่ 19 ธันวาคม พ.ศ. 2432
หลังจากทรงสิ้นพระชนม์ สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์พระสวามีทรงรื้อพระตำหนักที่พระองค์เคยประทับไปปลูกเป็นกุฏิสงฆ์ที่วัดท่า จังหวัดนนทบุรี และทรงพระราชทานพระราชทรัพย์ปฏิสังขรณ์วัดเพื่อเป็นพระกุศลแก่พระองค์เจ้าบันเทิง และเปลี่ยนชื่อวัดเป็น "วัดท่าบันเทิงธรรม"

**พงศาวลี**

**อ้างอิง**
หมวดหมู่:พระองค์เจ้า
หมวดหมู่:พระเจ้าราชวรวงศ์เธอ ชั้น 3
หมวดหมู่:พระราชธิดาในสมเด็จพระบวรราชเจ้ามหาศักดิพลเสพ
หมวดหมู่:ราชสกุลมาลากุล
หมวดหมู่:สกุลสวัสดิ์-ชูโต
หมวดหมู่:พระราชธิดาในสมเด็จพระบวรราชเจ้ามหาศักดิพลเสพ

หมวดหมู่:สมเด็จพระบวรราชเจ้ามหาศักดิพลเสพ
หมวดหมู่:เจ้าหญิงไทย
สุธิตา ชนะชัยสุวรรณ

สุธิตา ชนะชัยสุวรรณ ชื่อเล่น อิมเมจ เป็นนักร้องและนักแสดงชาวไทย มีชื่อเสียงจากแข่งขันร้องเพลงและได้ตำแหน่งรองชนะเลิศรายการเดอะวอยซ์ไทยแลนด์ ซีซั่นที่ 3 ปัจจุบันอยู่ภายใต้สังกัด สมอลล์รูม และได้มีผลงานออกมาอย่างต่อเนื่อง เช่น ใจเย็น ไม่มี และ Film

**ประวัติ**
สุธิตาเกิดเมื่อวันที่ 28 มกราคม พ.ศ. 2541 ที่กรุงเทพมหานคร สำเร็จการศึกษาระดับมัธยมศึกษาจากโรงเรียนสามเสนวิทยาลัย จากนั้นจึงเข้าศึกษาต่อในระดับปริญญาตรีที่คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) เธอชอบร้องเพลงมาตั้งแต่สมัยอนุบาล และเข้าร่วมกิจกรรมดนตรีต่างๆของโรงเรียนมาตลอด จนช่วงมัธยมปลายได้สมัครเข้าร่วมรายการเดอะวอยซ์ ซีซั่น 3 และคว้าตำแหน่งรองชนะเลิศ


**ผลงาน**

**เพลง**
 เพลงประกอบภาพยนตร์- มองฉันที  (ประกอบภาพยนตร์ ฉลาดเกมส์โกง) playlist ของอิมเมจ สุธิตา
*เหลือวิญญาณก็จะรัก (ประกอบภาพยนตร์ แสงกระสือ)
 เพลงประกอบละคร- ดอกไม้ลายพาดกลอน (ประกอบละคร ดอกไม้ลายพาดกลอน)- ไม่ใช่คนเดิม  (ประกอบละคร คมแฝก)- ผิดไหมที่รักเธอ (ประกอบซีรีส์ เมืองมายา Live ตอน มายารัก On Lie)- เกมล่าเธอ (ประกอบซีรีส์ Wolf เกมล่าเธอ)- เหงา (ประกอบละคร วัยแสบสาแหรกขาด โครงการ 2)- Saveme (ประกอบละคร บาปอยุติธรรม)- ไม่มีวันกลับมา (ประกอบซีรีส์ หอมกลิ่นความรัก)- จม (ประกอบละคร เกมรักทรยศ)
ซิงเกิ้ล- Not A Goodbye- ใจเย็น- Unlucky- เหงา
*เข้าใจ
*ไม่มี
*Film
*Sad New Year
*Your Song
*ความฝัน
*BFF
*ให้ดาวช่วยปลอบประโลมหัวใจของเธอให้หายดี (ร่วมร้องกับ THEMOONWILLALWAYSBEWITHME)
อัลบั้ม

**อื่นๆ**
 สายลมที่หลับใหล Where the Wind Sleep (เพลงประกอบเกม เบลด แอนด์ โซล ภาษาไทย)

**ละคร**
 สงครามเพลง (พ.ศ. 2560) ช่อง 3 เอสดี รับบทเป็น อิงอร กิตติธันญพัฒน์ (อายส์)- กามเทพผิดคิว (พ.ศ. 2564) พีพีทีวี รับบทเป็น ดา

**อ้างอิง**

**แหล่งข้อมูลอื่น**
 imageswift13
หมวดหมู่:บุคคลที่เกิดในปี พ.ศ. 2541
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
เจ้าชายเลโรโทรี เซเอโซ

เจ้าชายเลโรโทรี เซเอโซ เป็นพระราชบุตรพระองค์สุดท้องและพระราชโอรสพระองค์เดียวในสมเด็จพระราชาธิบดีเลตซีที่ 3 แห่งเลโซโท กับสมเด็จพระราชินีมาเซเนต โมฮาโต เซเอโซ พระองค์มีพระเชษฐภคินี 2พระองค์ แต่ตามกฎมณเฑียรบาลว่าด้วยการสืบราชสันตติวงศ์ประเทศเลโซโท เจ้าชายยังได้เปรียบในการสืบราชสันตติวงศ์ก่อนเจ้าหญิง พระองค์จึงเป็น รัชทายาทแห่งเลโซโท ตั้งแต่แรกพระราชสมภพ

**อ้างอิง**
ล
ล
ล
หมวดหมู่:มกุฎราชกุมาร
ล
ล
ล
ล
โอสปิโนส

โอสปิโนส (Os Pinos, "ต้นสน") เป็นเพลงประจำแคว้นกาลิเซียในประเทศสเปน คำร้องประพันธ์โดย Eduardo Pondal (สองบทแรกของบทกวี Queixumes dos pinos ของเขา) และประพันธ์ดนตรีโดย Pascual Veiga ในกรุงฮาวานา ประเทศคิวบา เล่นเป็นครั้งแรกในปี พ.ศ. 2450 และหน่วยงานกาลิเซียนำมาใช้เป็นเพลงประจำแคว้นอย่างเป็นทางการในปี พ.ศ 2520

**เนื้อเพลง**

**อ้างอิง**

**แหล่งที่มา**
  Another translation into English date=2011-08-11 - A modern version
หมวดหมู่:เพลงชาติ
หมวดหมู่:สเปน
หมวดหมู่:เพลงชาติสเปน
ถนนสายหัวใจ

ถนนสายหัวใจ เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย ดนัย สมุทรโคจร,ภัครมัย โปตระนันท์ จากบทประพันธ์ของ ทมยันตี บทโทรทัศน์โดย แมจิก อีฟ กำกับการแสดงโดย นุกูล บุญเอี่ยม, สราวุธ วิเชียรสาร ผลิตโดย Click Television ออกอากาศทุกวันจันทร์ถึงพุธ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545 

**เนื้อเรื่อง**

**รายชื่อนักแสดง**

**เพลงประกอบละคร**
พ.ศ. 2537
# เพลง เราคู่กัน ขับร้องโดย ภัครมัย โปตระนันท์ (เพลงเปิดเรื่อง)
# เพลง ถนนสายหัวใจ ขับร้องโดย ภัครมัย โปตระนันท์ (เพลงปิดเรื่อง)

**ข้อมูลการออกอากาศ**
พ.ศ. 2545

**อ้างอิง**
  เพลง ถนนสายหัวใจ จาก Youtube-  ละครเพลย์ลิสต์ จาก Youtube-  มีใครจำละครถนนสายหัวใจได้บ้างเอ่ย : topicstock.pantip.com

**แหล่งข้อมูลอื่น**
  ใครเคยดูเรื่องถนนสายหัวใจบ้าง เป็นเรื่องหนึ่งของทมยันตีที่จบเศร้ามาก (ทำให้รู้ว่ารีบซะก่อนจะสายเกินไป) : dek-d.com 

**ลำดับรายการโทรทัศน์**
หมวดหมู่:ละครโทรทัศน์ช่องไอทีวี–ทีไอทีวี
หมวดหมู่:ละครโทรทัศน์ไทยในปี พ.ศ. 2545
หมวดหมู่:ละครโทรทัศน์ที่กำกับโดย สราวุธ วิเชียรสาร
หมวดหมู่:ละครโทรทัศน์ภาษาไทย
รายชื่อสายการบินในประเทศพม่า

รายชื่อ สายการบิน ใน ประเทศพม่า

**สายการบินในปัจจุบัน**

**สายการบินในอดีต**

**ดูเพิ่ม**
 รายชื่อท่าอากาศยานในประเทศพม่า

**อ้างอิง**
 http://www.yangonair.com- http://www.jetradar-asia.com date=2017-04-06
อเล็คซันดรีเนอแห่งเมคเลินบวร์ค-ชเวรีน

อเล็คซันดรีเนอแห่งเมคเลินบวร์ค-ชเวรีน สมเด็จพระราชินีแห่งเดนมาร์ก เป็นพระอัครมเหสีในพระเจ้าคริสเตียนที่ 10 แห่งเดนมาร์ก พระองค์และพระราชสวามีมีพระราชโอรสร่วมกัน 2 พระองค์ คือสมเด็จพระเจ้าเฟรเดอริกที่ 9 แห่งเดนมาร์กและเจ้าชายคนุด รัชทายาทแห่งเดนมาร์ก ทั้งนี้ พระองค์มีศักดิ์เป็นพระราชอัยยิกาในพระราชนัดดา 6 พระองค์ คือสมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ เจ้าหญิงเอลิซาเบธแห่งเดนมาร์ก เคานต์อิงกอล์ฟแห่งโรเซินบอร์ก และเคานต์คริสเตียนแห่งโรเซินบอร์ก พระองค์เสด็จสวรรคตด้วยพระชนมพรรษา 73 พรรษา
*อนึ่ง สมเด็จพระราชินีอเล็คซันดรีเนอ เป็นพระภาติยะ (หลานอา) ใน ดยุกเฮนดริกแห่งเม็คเล็นบูร์ก-ชเวริน พระราชบิดาใน สมเด็จพระราชินีนาถยูเลียนาแห่งเนเธอร์แลนด์

**อ้างอิง**
  Dansk Kvindebiografisk Leksikon

**อื่นๆ**
  Queen Alexandrine at the website of the Royal Danish Collection at Amalienborg Palace
หมวดหมู่:บุคคลที่เกิดในปี พ.ศ. 2422
หมวดหมู่:บุคคลที่เสียชีวิตในปี พ.ศ. 2495
หมวดหมู่:ราชวงศ์กลึคส์บวร์ค
หมวดหมู่:ราชินีแห่งเดนมาร์ก
หมวดหมู่:สมเด็จพระราชินี
หมวดหมู่:มกุฎราชกุมารีแห่งเดนมาร์ก
ลูอีสแห่งสวีเดน สมเด็จพระราชินีแห่งเดนมาร์ก

ลูอีสแห่งสวีเดน สมเด็จพระราชินีแห่งเดนมาร์ก ทรงเป็นเจ้าหญิงสวีเดน โดยเป็นพระราชธิดาใน พระเจ้าคาร์ลที่ 15 แห่งสวีเดน และ สมเด็จพระราชินีลูอีสแห่งสวีเดน โดยทรงเป็นพระนัดดาใน เจ้าชายเฟรเดอริกแห่งเนเธอร์แลนด์ และเป็นพระราชปนัดดาใน พระเจ้าวิลเลิมที่ 1 แห่งเนเธอร์แลนด์ ผ่านทางสายพระราชมารดา ซึ่งพระองค์ทรงอภิเษกสมรสเข้าสู่พระราชวงศ์เดนมาร์ก ทรงเป็นพระมเหสีในสมเด็จพระเจ้าเฟรเดอริกที่ 8 แห่งเดนมาร์ก พระองค์และพระราชสวามีมีพระราชโอรสและพระราชธิดารวม 8 พระองค์ เป็นสมเด็จพระราชาธิบดีแห่งนอร์เวย์ 1 พระองค์ และเป็นสมเด็จพระราชาธิบดีแห่งเดนมาร์ก 1 พระองค์ สมเด็จพระราชินีลูอีส เสด็จสรรคตเมื่อมีพระชนมพรรษา 74 พรรษา

**อ้างอิง**
Tor Bomann-Larsen (2004): "Folket – Haakon & Maud II" (in Norwegian)- Lars Elgklou: "Familjen Bernadotte. En kunglig släktkrönika" (The Bernadotte family. A royal family chronicle) (In Swedish)
*Aage Friis Oscar II:s förhållande till Danmark och Nordslesvig. Publicerad i Stig Hadenius (red.) Historia kring Oscar II, Wahlström & Widstrand 1963. Översatt av Clara Nevéus. ISBN 9968-04-651-5 (In Swedish)- http://runeberg.org/dbl/10/0403.html (in Danish)- http://runeberg.org/sbh/b0095.html (in Swedish)- http://www.denstoredanske.dk/Danmarks_geografi_og_historie/Danmarks_historie/Danmark_1849-1945/Louise (in Danish)- http://www.gravsted.dk/person.php?navn=dronninglouise (in Danish)- http://runeberg.org/salmonsen/2/15/1083.html (in Danish)- Kay Nielsen, Ib Askholm: Danmarks Kongelige Familjer och 1000 år, 2007, ISBN 978-87-91679-09-4- Rikke Agnete Olsen: Kongerækken, Kopenhaga 2005, ISBN 87-595-2525-8 Rikke Agnete Olsen: Kongerækken, Köpenhamn 2005, ISBN 87-595-2525-8-  Lovisa (Louise), urn:sbl:9718, Svenskt biografiskt lexikon (art av Birgitta Lager-Kromnow), hämtad 2013-11-09. date=2013-11-09 

**อื่นๆ**
  Royal House of Sweden date=2015-10-30 -  Royal House of Denmark date=2014-02-08 -  Queen Lovisa at the website of the Royal Danish Collection at Amalienborg Palace
หมวดหมู่:บุคคลที่เกิดในปี พ.ศ. 2394
หมวดหมู่:บุคคลที่เสียชีวิตในปี พ.ศ. 2469
หมวดหมู่:ราชวงศ์กลึคส์บวร์ค
หมวดหมู่:ราชินีแห่งเดนมาร์ก
หมวดหมู่:สมเด็จพระราชินี
หมวดหมู่:มกุฎราชกุมารีแห่งเดนมาร์ก
คัลยารีกัลโช

คัลยารีกัลโช (It-Cagliari.ogg; ซาร์ดิเนีย: Casteddu) หรือ ยูเอสคัลยารี (ชื่อเดิมก่อน ค.ศ. 1970) เป็นสโมสรฟุตบอลอาชีพของประเทศอิตาลี ตั้งอยู่ที่เมืองคัลยารี แคว้นปกครองตนเองซาร์ดิเนีย ปัจจุบันลงเล่นในเซเรียอา
พากเขาชนะเลิศเซเรียอาเพียงครั้งเดียวใน ฤดูกาล 1969–70 สีประจำสโมสรคือแดงและน้ำเงิน ใช้สนามกีฬาซานเตเลีย ซึ่งมีความจุ 16,000 ที่นั่ง เป็นสนามเหย้า แต่ใน ฤดูกาล 2012–13 พวกเขาต้องย้ายมาใช้สนามกีฬาอีสอารีนัสในควอร์ตูแซนต์เอเลนา เป็นสนามเหย้าชั่วคราว
พวกเขาเคยเข้าแข่งขันยูฟ่าคัพ ฤดูกาล 1993–94 ซึ่งไปพ่ายแพ้ต่ออินเตอร์มิลาน นับเป็นผลงานในถ้วยยุโรปที่ดีที่สุดของพวกเขา

**เกียรติประวัติ**

**ระดับประเทศ**
 เซเรียอา
** ชนะเลิศ (1): 1969–70
** รองชนะเลิศ (1): 1968–69- เซเรียบี
** ชนะเลิศ (1): 2015–16
** รองชนะเลิศ (3): 1963–64, 1978–79, 2003–04-  เซเรียซี
** ชนะเลิศ (4): 1930–31, 1951–52, 1961–62, 1988–89- โกปปาอีตาเลีย
** รองชนะเลิศ (1): 1969- กัมปีโอนาโตซาร์โดดีปรีมาดีวีซีโอเน
** ชนะเลิศ (1): 1936–37

**ระดับทวีปยุโรป**
 ยูฟ่าคัพ
** รอบรองชนะเลิศ (1): 1993–94

**ผู้เล่น**

**ชุดปัจจุบัน**

**ปล่อยยืมตัว**

**หมายเลขที่สงวนไว้**
ไฟล์:Gigi Riva - US Cagliari (1970) - CROPPED.jpg|thumb|right|ลุยจิ รีวา สมัยลงเล่นให้กับคัลยารีในเซเรียอา ครั้งแรกของสโมสรในปี ค.ศ. 1969–70
11 – ITA ลุยจิ รีวา, กองหน้า, เล่นให้กับสโมสรระหว่างปี ค.ศ. 1963–76

**อ้างอิง**

**แหล่งข้อมูลอื่น**
 Site about Cagliari's 1969–70 Serie A-winning season date=2019-09-11 
หมวดหมู่:สโมสรฟุตบอลในประเทศอิตาลี
หมวดหมู่:สโมสรในเซเรียอา
หมวดหมู่:แคว้นซาร์ดิเนีย
หมวดหมู่:สโมสรกีฬาที่ก่อตั้งในปี พ.ศ. 2463
เจ้าจอมมารดาเอม ในรัชกาลที่ 4

เจ้าจอมมารดาเอม (พ.ศ. 2382 — 5 กุมภาพันธ์ พ.ศ. 2456) เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ

**ประวัติ**
เจ้าจอมมารดาเอม เกิดเมื่อปี พ.ศ. 2382 บ้างว่าเกิดปี พ.ศ. 2383 ในครอบครัวอำมาตย์ เป็นธิดาของหลวงปราณีประชาชน (แมลงทับ นาครทรรพ) ยกกระบัตรกรุงเก่า กับภริยาชื่อเอี่ยม มีพี่น้องจำนวนหนึ่ง เช่น หม่อมตาดเล็กในพระเจ้าบรมวงศ์เธอ กรมหลวงสรรพสาตรศุภกิจ หม่อมสุวรรณและหม่อมพริ้งในพระเจ้าบรมวงศ์เธอ กรมหลวงประจักษ์ศิลปาคม เป็นอาทิ
ต่อมาเจ้าจอมมารดาเอมได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอนงค์นพคุณ (18 พฤศจิกายน พ.ศ. 2400 — 22 มีนาคม พ.ศ. 2426) ถึงวันที่ 23 ตุลาคม พ.ศ. 2447 พระบาทสมเด็จพระจุลจอมเกล้าเจ้าอยู่หัวโปรดเกล้าพระราชทานเหรียญรัตนาภรณ์ รัชกาลที่ 4 ชั้นที่ 4 พร้อมทั้งหีบหมากกะไหล่ทองและกาน้ำกะไหล่ทอง
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังเพื่ออำรุงเลี้ยงพระราชธิดา แต่เมื่อพระเจ้าบรมวงศ์เธอ พระองค์เจ้าอนงค์นพคุณพระราชธิดาสิ้นพระชนม์ลง ตั้งแต่นั้นเป็นต้นมาเจ้าจอมมารดาเอมก็อยู่เพียงตัวคนเดียว ออกมาอยู่นอกวังบ้าง กลับเข้าไปในวังบ้างตามอัตภาพ กระทั่งในปี พ.ศ. 2447 เจ้าจอมมารดาเอมเริ่มมีอาการป่วย จึงออกมารักษาตัวที่วังสรรพสาตรศุภกิจของพระเจ้าบรมวงศ์เธอ กรมหลวงสรรพสาตรศุภกิจ จนถึงแก่อนิจกรรมด้วยโรคชราเมื่อวันที่ 5 กุมภาพันธ์ พ.ศ. 2456 พระราชทานเพลิงศพ ณ วัดราชาธิวาสราชวรวิหาร เมื่อวันที่ 1 มิถุนายน พ.ศ. 2457 พร้อมกับศพของเจ้าจอมมารดาเที่ยง ในรัชกาลที่ 4 และเจ้าจอมมารดาสังวาลย์ ในรัชกาลที่ 4 โดยพระบาทสมเด็จพระมงกุฎเกล้าเจ้าอยู่หัว และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จเป็นองค์ประธาน

**เครื่องราชอิสริยาภรณ์**
 พ.ศ. 2447 : border เหรียญรัตนาภรณ์ รัชกาลที่ 4 ชั้นที่ 4 (ม.ป.ร.4)

**อ้างอิง**
หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา
หมวดหมู่:สกุลนาครทรรพ
หมวดหมู่:ผู้ได้รับเหรียญรัตนาภรณ์ ม.ป.ร.4‎
มีปัญหา ปรึกษาซอล

มีปัญหา ปรึกษาซอล (Better Call Saul) เป็นภาพยนตร์ชุดทางโทรทัศน์แนวดราม่าอาชญากรรมของประเทศสหรัฐอเมริกา สร้างสรรค์โดย Vince Gilligan และ Peter Gould ถือเป็นภาคแยกและภาคก่อนของภาพยนตร์ชุดเรื่องดับเครื่องชน คนดีแตกซึ่งเป็นผลงานก่อนหน้านี้ของ Gilligan ภาพยนตร์ชุดเรื่องนี้ดำเนินเรื่องในปี ค.ศ. 2002 เล่าเรื่องของ James Morgan "Jimmy" McGill (Bob Odenkirk) ทนายความธรรมดาคนหนึ่ง หกปีก่อนเขาจะปรากฏตัวใน ดับเครื่องชน คนดีแตก ในฐานะ Saul Goodman และยังเล่าเรื่องราวหลังจากเรื่องเดิมจบอีกเล็กน้อยด้วย
ภาพยนตร์ชุดเรื่องนี้ได้รับคำวิจารณ์เชิงบวกอย่างล้นหลามเช่นเดียวกับดับเครื่องชนฯ โดยเฉพาะในด้านการแสดง การเขียนบท และการกำกับ นักวิจารณ์หลายคนยกย่องว่าควรค่าแก่การเป็นผู้สืบทอดของดับเครื่องชนฯ ได้รับการเสนอชื่อเข้าชิงรางวัลหลายรายการ โดยตอนที่ 1 ของซีซั่นแรก ได้ทำลายสถิติเรตติ้งของของตอนเปิดรายการโทรทัศน์ทางเคเบิลชนิดมีการเขียนบท

**หมายเหตุ**

**อ้างอิง**

**แหล่งข้อมูลอื่น**
Better Call Saul – official site at AMC
หมวดหมู่:รายการโทรทัศน์ภาษาอังกฤษ
หมวดหมู่:ผลงานเกี่ยวกับแก๊งค้ายาเสพติดเม็กซิโก
ฟุจิวะระ โนะ เทชิ

ฟูจิวาระ โนะ เท็นชิ (Fujiwara no Teishi; ค.ศ. 977 – 13 มกราคม ค.ศ. 1001) มีอีกพระนามว่า ซาดาโกะ เป็นสมเด็จพระจักรพรรดินีในจักรพรรดิอิจิโจ พระนางปรากฏในวรรณกรรมมากูระโนะโซชิที่แต่งโดยเซ โชนางง

**พระราชประวัติ**
พระนางเป็นธิดาคนแรกในฟูจิวาระ โนะ มิจิตากะ เทชิเข้าสู้ราชสำนักใน ค.ศ. 990 ในฐานะ เนียวโงะ (nyogo) แต่ในปีเดียวกันก็ได้เลื่อนสถานะเป็น จักรพรรดินี (chūgū) พระนางถูกจัดเตรียมให้แต่งงานกับจักรพรรดิอิจิโจเมื่อถึงพิธีบรรลุนิติภาวะ พระนางได้รับพระราชอิสริยยศเป็นจักรพรรดินี บิดาของพระนางได้รับการแต่งตั้งให้เป็นผู้สำเร็จราชการแทนพระองค์อย่างเป็นทางการ และต่อมาพระขนิษฐาของพระนางได้แต่งงานกับลูกพี่ลูกน้องของจักรพรรดิและมกุฎราชกุมาร

**อ้างอิง**
หมวดหมู่:จักรพรรดินีญี่ปุ่น
หมวดหมู่:บุคคลในยุคเฮอัง
โซฟี มัคดาเลเนอ ฟ็อน บรันเดินบวร์ค-คุล์มบัค

โซฟี มัคดาเลเนอ ฟ็อน บรันเดินบวร์ค-คุล์มบัค (Sophie Magdalene von Brandenburg-Kulmbach) ทรงเป็นเจ้าหญิงเยอรมันจากรัฐบรันเดินบวร์ค-คุล์มบัค และได้เป็นพระมเหสีในพระเจ้าคริสเตียนที่ 6 แห่งเดนมาร์ก พระองค์ดำรงพระอิสริยยศเป็น สมเด็จพระราชินีแห่งเดนมาร์ก และ สมเด็จพระราชินีแห่งนอร์เวย์ พระองค์และพระราชสวามีมีพระราชโอรสร่วมกันเพียงพระองค์เดียว ต่อมาเสด็จขึ้นครองราชย์ ทรงพระปรมาภิไธยว่า พระเจ้าเฟรเดอริกที่ 5 แห่งเดนมาร์ก

**อ้างอิง**

**บรรณานุกรม**
  Article in the Dansk biografisk Lexikon da-  Biography, kvinfo.dk- Damstrup, Ellen B., Christian 6., Sophie Magdalene og Norgesrejsen 1733 , 1989- Dehn-Nielsen, Henning, Christian 7. – den gale konge, 2000- Dehn-Nielsen, Henning, Danmarks Konger og Regenter, 1996- Langen, Ulrik, Den Afmægtige – en biografi om Christian 7., 2008- Langer, Jerk W., Kongehusets sygdomme – fra Gorm den Gamle til dronning Margrethe, 1997- Nielsen, Kay m.f., Danmarks Konger og Dronninger- Tillyard, Stella, En Kongelig Affære – Caroline Matilde og hendes søskende, 2007 (ต้นฉบับภาษาอังกฤษ 2006)

**แหล่งข้อมูลอื่น**
 Sophia Magdalene of Brandenburg-Kulmbach-  Queen Sophie Magdalene ที่เว็บไซต์ของ Royal Danish Collection ที่ Rosenborg Castle
หมวดหมู่:บุคคลที่เกิดในปี พ.ศ. 2243
หมวดหมู่:บุคคลที่เสียชีวิตในปี พ.ศ. 2313
หมวดหมู่:ราชินีแห่งเดนมาร์ก
หมวดหมู่:ราชินีแห่งนอร์เวย์
หมวดหมู่:มกุฎราชกุมารีแห่งเดนมาร์ก
เลขควอนตัมสปิน

ในฟิสิกส์อะตอม เลขควอนตัมสปิน (Spin quantum number) สัญลักษณ์ s คือ เลขควอนตัมที่บอกลักษณะของโมเมนตัมเชิงมุมหรือการหมุนรอบตัวเองของอนุภาค เลขควอนตัมสปินเป็นเลขอันดับ 4 ในชุดของเลขควอนตัม ซึ่งเลขควอนตัมนี้เป็นเลขที่อธิบายสถานะควอนตัมของอิเล็กตรอน ระดับพลังงาน และรูปร่างของออร์บิทัล เลขควอนตัม ประกอบด้วย เลขควอนตัมหลัก (Principal quantum number) เลขควอนตัมโมเมนตัมเชิงมุม (Azimuthal quantum number) เลขควอนตัมแม่เหล็ก (Magnetic quantum number) และเลขควอนตัมสปิน (Spin quantum number)

**ที่มา**
โมเมนตัมเชิงมุมที่ถูกควอนไทซ์ (quantized) เขียนได้ดังสมการ
 
โดยที่ 
  คือ เวกเตอร์สปินที่ถูกควอนไทซ์ 
  คือ norm ของเวกเตอร์สปิน
  คือ เลขควอนตัมสปินที่เกี่ยวข้องกับโมเมนตัมเชิงมุมของการหมุนรอบแกน
  คือ ค่าคงตัวของพลังค์แบบลดค่า
ถ้าให้อยู่ในทิศทาง z (โดยปกติแล้วจะหาขนาดโดยใช้สนามแม่เหล็กภายนอก) สปินที่ถูก projection บนแกน z สามารถเขียนได้ดังสมการ
 
โดยที่ ms คือ เลขควอนตัมสปินอันดับ 2 (−s to +s)
อนุภาคพื้นฐานในธรรมชาติจะมีเลขควอนตัมสปิน โดยสามารถแบ่งได้ 2 กลุ่ม คือ- กลุ่มที่มีเลขควอนตัมสปินเป็นเลขจำนวนเต็ม (Integer spin) เช่น โฟตอน (photon) เมซอน (mesons) เรียกอนุภาคเหล่านี้ว่า โบซอน (Bosons)- กลุ่มที่มีเลขควอนตัมสปินเป็นเลขจำนวนครึ่ง (Half-integer spin) เช่น อิเล็กตรอน (electron) โปรตอน (proton) หรือนิวตรอน (nertron) เรียกอนุภาคเหล่านี้ว่า เฟอมิออน (Fermions)
กลุ่ม Fermion ที่มีเลขควอนตัมสปิน s = 1/2 เป็นกลุ่มที่พบได้ทั่วไปในธรรมชาติ โดยผลรวมของโมเมนตัมเชิงมุมของหมุน แสดงได้ดังสมการ 
 
ในโครงสร้างของอะตอมไฮโดรเจน โมเมนตัมเชิงมุมใน z-component 
 
จะเห็นได้ว่าอิเล็กตรอนมีทิศทางที่เป็นไปได้ 2 ทิศทาง ใน z-component คือ สปินอัพ (spin-up) และ สปินดาวน์ (spin-down)

**อ้างอิง**
https://chem.libretexts.org/Core/Physical_and_Theoretical_Chemistry/Electronic_Structure_of_Atoms_and_Molecules/Electronic_Configurations/Spin_Quantum_Number
หมวดหมู่:ฟิสิกส์อะตอม
หมวดหมู่:กลศาสตร์ควอนตัม
วอลเลย์บอลหญิงบุนเดิสลีกา

วอลเลย์บอลหญิงบุนเดิสลีกา (Volleyball-Bundesliga der Frauen) เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974

**โครงสร้างของลีก**
โครงสร้างลีกแบ่งออกเป็น 3 ระดับ- ดิวิชัน 1 วอลเลย์บอลบุนเดิสลีกา (Deutsche Volleyball-Bundesliga) ซึ่งมี 12 ทีมเข้าร่วมแข่งขัน- ดิวิชัน 2 ซไวเทอบุนเดิสลีกา (2. Volleyball-Bundesliga) ซึ่งมี 28 ทีมเข้าร่วมแข่งขันแบ่งออกเป็นลีกภาคใต้ และลีกภาคเหนือ - ดิวิชัน 3 ดริทเทอลีกา (Dritte Liga) ซึ่งมี 40 ทีมเข้าร่วมแข่งขันแบ่งออกเป็นลีกภาคตะวันออก, ลีกภาคใต้, ลีกภาคตะวันตก, ลีกภาคเหนือ

**ทำเนียบแชมป์**
นับตั้งแต่ในปี ค.ศ. 1991 หลังจากการรวมประเทศเยอรมนี

**จำนวนครั้งที่ชนะ**

**ดูเพิ่ม**
 วอลเลย์บอลชายบุนเดิสลีกา- ซไวเทอวอลเลย์บอลหญิงบุนเดิสลีกา- วอลเลย์บอลหญิงดริทเทอลีกา

**แหล่งข้อมูลอื่น**
  Official website 
หมวดหมู่:วอลเลย์บอลในประเทศเยอรมนี
เยอรมนี
แอร์ลิง ลอเรนต์ซัน

แอร์ลิง ลอเรนต์ซัน เป็นพระภัสดาในเจ้าหญิงรัญฮิลด์แห่งนอร์เวย์ พระเชษฐภคินีในสมเด็จพระราชาธิบดีฮารัลด์ที่ 5 แห่งนอร์เวย์ เขาและเจ้าหญิงรัญฮิลด์มีโอรส-ธิดารวม 3 คน ด้วยการเสกสมรสต่างฐานันดร ทำให้พระชายาของเขาต้องใช้ฐานันดรในระดับ เฮอร์ ไฮนีส ตัวของเขาเองก็ถือเป็นพระบรมวงศานุวงศ์แห่งนอร์เวย์เด้วย ปัจจุบัน เจ้าหญิงรัญฮิลด์ได้สิ้นพระชนม์ลงแล้ว

**อ้างอิง**
  Lorentzen Family

**อื่นๆ**
หมวดหมู่:บุคคลจากออสโล
หมวดหมู่:นักธุรกิจชาวนอร์เวย์
ปลาสี่ตา

ปลาสี่ตา (Four-eyed fishes) สกุลของปลาน้ำจืดในสกุล Anableps ในวงศ์ปลาสี่ตา (Anablepidae) ในอันดับปลาออกลูกเป็นตัว (Cyprinidontiformes) เช่นเดียวกับปลาหางนกยูง, ปลากินยุง หรือปลาสอด

**ลักษณะและพฤติกรรม**
เป็นปลาที่มีลักษณะพิเศษอันเป็นที่มาของชื่อ คือ เป็นปลาที่ว่ายและหากินตามผิวน้ำ มีดวงตากลมโตขนาดใหญ่ แม้จะได้ชื่อว่าเป็นปลาสี่ตา แต่ความจริงแล้วมีเพียงแค่สองตา ข้างละตาในแต่ละข้างเท่านั้น แต่ทว่าตาแต่ละข้างนั้นมีแถบเนื้อเยื่อในแนวนอนที่แบ่งตาดำออกเป็นสองส่วน และแต่ละส่วนนั้นก็มีรูม่านตาของตนเอง ซึ่งทำให้ปลาสี่ตาสามารถมองเห็นแบ่งออกเป็นสองส่วนได้ในเวลาเดียวกัน คือ ทั้งด้านบนลำตัวและด้านล่างลำตัว  โดยจะประมวลผลภาพที่เห็นทั้งหมด ก่อนจะประเมินว่าจะไปทางไหน ซึ่งเป็นประโยชน์ในการหลบหลีกศัตรูจากทั้งบนฟ้าและใต้น้ำ
ปลาสี่ตา แพร่กระจายพันธุ์ตามแหล่งน้ำจืดและน้ำกร่อยทางชายฝั่งมหาสมุทรแอตแลนติก ของอเมริกากลางจนถึงทางเหนือของทวีปอเมริกาใต้ เช่น เม็กซิโก หรือฮอนดูรัส กินแมลง, สัตว์ไม่มีกระดูกสันหลังขนาดเล็ก, ไดอะตอม และปลาขนาดเล็กเป็นอาหาร เป็นปลาที่อาศัยอยู่รวมกันเป็นฝูง และมีบางชนิดที่อาจอาศัยอยู่ตามลำพังหรือเป็นกลุ่มเล็ก ๆ 
ภาพแสดงตาของปลาสี่ตา 1. เรตินาใต้น้ำ 2. เลนส์ 3. ม่านตาบน 4. เนื้อเยื่อในแนวนอน 5. ม่านตา 6. ม่านตาใต้น้ำ 7. เรตินาบน 8. ประสาทสมองเส้นที่ 2
มีความยาวได้ถึง 32 เซนติเมตร นับเป็นปลาในอันดับปลาออกลูกเป็นตัวที่มีขนาดใหญ่ที่สุด  นอกจากนี้แล้วในบางชนิดยังสามารถมีชีวิตอยู่ได้เมื่อปราศจากจากน้ำ โดยรับออกซิเจนจากอากาศโดยตรง เมื่อยามน้ำลด
และจากการที่เป็นปลาที่ออกลูกเป็นตัว ในอวัยวะสืบพันธุ์ของปลาเพศผู้ที่เรียกว่า โกโนโพเดียม ที่มีลักษณะเหมือนท่อ ในเพศผู้บางตัวก็หันไปทางซ้าย บางตัวก็หันไปทางขวา ซึ่งในการผสมพันธุ์ ปลาสี่ตาเพศผู้ที่มีอวัยวะหันไปทางซ้าย จะผสมพันธุ์กับปลาตัวเมียที่มีอวัยวะสืบพันธุ์หันไปทางซ้าย และในทางกลับกัน แต่ก็มีบางกรณีที่เพศผู้พยายามจะผสมพันธุ์กับเพศเมียที่มีอวัยวะหันไปทางเดียวกันด้วย แต่ทว่ายากที่จะประสบความสำเร็จ

**การจำแนก**
Anableps anableps (Linnaeus, 1758) (ปลาสี่ตาเกล็ดใหญ่; เป็นชนิดที่รู้จักกันดีที่สุด และนิยมเลี้ยงเป็นปลาสวยงาม)
*Anableps dowei Gill, 1861 (ปลาสี่ตาแปซิฟิก)
*Anableps microlepis Müller & Troschel, 1844 (ปลาสี่ตาเกล็ดถี่; เป็นชนิดที่ใหญ่ที่สุด)

**ดูเพิ่ม**
Rhinomugil – ปลาน้ำจืดจำพวกปลากระบอกที่มีลักษณะและพฤติกรรมคล้ายปลาสี่ตา จนถูกเรียกว่า ปลาสี่ตาแปลง พบในทวีปเอเชียและออสเตรเลีย

**อ้างอิง**

**แหล่งข้อมูลอื่น==
พระเจ้าผันเกิง

พระเจ้าผันเกิง  (c=盤庚 ) เป็นกษัตริย์รัชกาลที่ 19 แห่งราชวงศ์ซางในประวัติศาสตร์จีน ทรงครองราชย์ระหว่าง 1290 - 1263 ปีก่อนคริสตกาล ปีรัชศกที่ 28 (เมื่อ 1263 ปีก่อนคริสตกาล) พระองค์สวรรคต พระเจ้าเสี่ยวซิน พระอนุชาขึ้นสืบราชวงศ์

**อ้างอิง**
ผันเกิง
พระเจ้าเสี่ยวซิน

พระเจ้าเสี่ยวซิน  (c=小辛 ) เป็นกษัตริย์รัชกาลที่ 20 แห่งราชวงศ์ซางในประวัติศาสตร์จีน ทรงครองราชย์ระหว่าง 1263 - 1260 ปีก่อนคริสตกาล ปีรัชกาล 3 ปี เมื่อ 1260 ปีก่อนคริสตกาล พระองค์สวรรคต พระเจ้าเสี่ยวอี้ พระอนุชาขึ้นสืบราชวงศ์ต่อมา

**อ้างอิง**
เสี่ยวซิน
สถาบันการเงินเฉพาะกิจของรัฐ

สถาบันการเงินเฉพาะกิจ (Specialised Financial Institutions: SFIs) คือ สถาบันการเงินเฉพาะกิจของประเทศไทยเป็นหน่วยงานภายใต้การควบคุมของรัฐซึ่งจัดตั้งขึ้นภายใต้กฎหมายเฉพาะกิจเพื่อดำเนินกิจการตามนโยบายของรัฐบาล  จากเดิมสถาบันการเงินเหล่านี้สังกัดกระทรวงการคลัง ต่อมามติ ครม.ได้เห็นชอบให้ ธนาคารแห่งประเทศไทย กำกับและตรวจสอบสถาบันการเงินเฉพาะกิจเหล่านี้ โดยฟิทช์คาดว่าการโอนอำนาจในการกำกับดูแลจะช่วยเพิ่มประสิทธิภาพการควบคุมและความโปร่งใสในการกำกับดูแล สถาบันการเงินเฉพาะกิจมีสัดส่วนเงินฝากรวมที่ 25% ของเงินฝากของระบบและมีสัดส่วนการให้สินเชื่อแก่ภาคครัวเรือนคิดเป็น 29% ของสินเชื่อภาคครัวเรือนทั้งหมดของระบบ 

**กลุ่มสถาบันการเงินเฉพาะกิจ**
สถาบันการเงินเฉพาะกิจในปัจจุบัน มีทั้งหมด 7 แห่ง แบ่งเป็น 2 ประเภท ได้แก่
*สถาบันการเงินเฉพาะกิจที่ทำหน้าที่เป็นธนาคารที่ให้บริการทางการเงินทั้งด้านเงินฝาก และให้สินเชื่อ ซึ่งปัจจุบันมี 4 แห่ง 
ธนาคารออมสิน
ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์
ธนาคารอิสลามแห่งประเทศไทย
*สถาบันการเงินเฉพาะกิจที่ทำธุรกิจตามขอบเขตที่กำหนด เช่น การให้สินเชื่อหรือรับประกันสินเชื่อให้แก่ลูกค้าเฉพาะกลุ่ม แต่ไม่รับเงินฝากจากประชาชนทั่วไป ซึ่งปัจจุบันมี 3 แห่ง
ธนาคารพัฒนาวิสาหกิจขนาดกลางและขนาดย่อมแห่งประเทศไทย
ธนาคารเพื่อการส่งออกและนำเข้าแห่งประเทศไทย
บรรษัทประกันสินเชื่ออุตสาหกรรมขนาดย่อม
*สถาบันการเงินที่ใช้ชื่อคล้ายสถาบันการเงินเฉพาะกิจแต่เป็นสถาบันการเงินเอกชน ได้แก่
ธนาคารทหารไทยธนชาต

**อดีตสถาบันการเงินเฉพาะกิจ**
บรรษัทตลาดรองสินเชื่อที่อยู่อาศัยเป็นอดีตสถาบันการเงินเฉพาะกิจที่ถูกยุบเลิกในปี พ.ศ. 2563 ตามพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. 2563

**อ้างอิง**
หมวดหมู่:ธนาคารแห่งประเทศไทย
เจ้าชายซีอีโซแห่งเลโซโท

เจ้าชายซีอีโซแห่งเลโซโท (His Royal Highness Prince Seeiso of Lesotho) ทรงเป็นพระโอรสกลางในสมเด็จพระราชาธิบดีโมโชโชที่ 2 แห่งเลโซโท 

**พระประวัติ**
เจ้าชายซีอีโซแห่งเลโซโท ประสูติ ณ ประเทศเลโซโท ทรงเป็นพระราชโอรสพระองค์กลางใน สมเด็จพระราชาธิบดีโมโชโชที่ 2 แห่งเลโซโท สมเด็จพระราชินีมาโมฮาโตแห่งเลโซโท ทรงเป็นพระราชอนุชาใน สมเด็จพระราชาธิบดีเลตซีที่ 3 แห่งเลโซโท พระองค์อยู่ในดำลับที่ 2 ในการสืบราชบัลลังก์เลโซโท ต่อจาพระภาติยะ คือ เจ้าชายเลโรโทรี เซเอโซ พระองค์อภิเษกสมรสกับเจ้าหญิมาเบียง มีพระโอรส-ธิดาร่วมกัน 3 พระองค์

**ทรงงาน พระกรณียากิจ**
พระองค์ทรงเป็นองค์ประธานวุฒิสภาสูงสุดแห่งเลโซโท โดยพระองค์ได้รับการถวายหน้าที่เป็นข้าราชการสูงสุดแห่งสหราชอาณาจักร และได้รับการถวายปริญญาจากมหาวิทยาลัยเบอร์มิงแฮม เมื่อปี  พ.ศ. 2539
และเมื่อปี พ.ศ. 2549 พระองค์และ เจ้าชายเฮนรี ดยุกแห่งซัสเซกซ์ ได้ร่วมกันจัดตั้งองค์กรการกุศลชื่อ เซนเทเบล เพื่อให้เข้าถึงเยาวชนเลโซโทได้มากขึ้น ทั้งนี้พระองค์ยังทรงปฏิบัติพระกรณียากิจในด้านต่อต้านโรคเอดส์แห่งเลโซโท 

**อ้างอิง**
หมวดหมู่:บุคคลที่เกิดในปี พ.ศ. 2509
หมวดหมู่:เจ้าชายเลโซโท
หมวดหมู่:บุคคลจากมาเซรู
หมวดหมู่:ชาวเลโซโท
บัตรกดเงินสด

บัตรกดเงินสด  เป็นบัตรเครดิตประเภทหนึ่งที่ช่วยให้ผู้ถือบัตรสามารถกดเงินสด ซื้อสินค้าหรือบริการโดยผู้ออกบัตรเงินสดหรือบริษัทการเงินจะเป็นผู้ชำระก่อน ซึ่งผู้ถือบัตรจะกลายเป็นลูกหนี้ของผู้ถือบัตร และมีหน้าที่ต้องชำระหนี้ให้แก่ผู้ออกบัตรเต็มจำนวนภายในวันที่กำหนด ซึ่งปกติจะเป็นรายเดือน โดยไม่สามารถชำระเงินขั้นต่ำบางส่วน หรือการผ่อนชำระเป็นงวดเหมือนบัตรเครดิตได้ โดยขึ้นอยู่กับเงื่อนไขแต่ละบริษัทซึ่งบางบริษัทสามารถผ่อนชำระได้

**ประเภทวงเงิน**
 แบบวงเงินสินเชื่อส่วนบุคคล ลักษณะการใช้งานคือนำบัตรไปกดเงินสดผ่านตู้ ATM ได้ทันที- แบบวงเงินผ่อนชำระสินค้า (สินเชื่อเงินผ่อน / สินเชื่อเช่าซื้อสินค้า) มีลักษณะเน้นการนำบัตรไปผ่อนชำระหรือเช่าซื้อสินค้าและบริการแทนเงินสดได้

**บัตรกดเงินสดในประเทศไทย**
ธนาคารแห่งประเทศไทย ได้ออกกฏให้สถาบันการเงินต่างๆ สามารถเรียกเก็บดอกเบี้ยได้ไม่เกิน 28 % สถาบันการเงินบางแห่งอาจจะคิดดอกเบี้ยต่ำกว่านี้แต่สูงสุดต้องไม่เกิน   28 % ต่อปีคำนวณแบบลดต้นลดดอก 

**ข้อแตกต่างระหว่างบัตรเครดิตและบัตรกดเงินสด**
ข้อแตกต่างจากบัตรเครดิตกับบัตรกดเงินสดอยู่ตรงที่ บัตรเครดิตเป็นสินเชื่อแบบหมุนเวียนโดยที่ไม่ต้องชำระเต็มจำนวนทุกเดือน สามารถผ่อนชำระเป็นงวดๆได้ ซึ่งบัตรกดเงินสดทำได้ได้ ต้องชำระภายในวันที่กำหนด และ โดยทั่วไปแล้วบัตรกดเงินสดจะออกโดยไม่มีวงเงินใช้จ่าย ในขณะที่บัตรเครดิตมักจะมีวงเงินของผู้ถือบัตร

**ดูเพิ่ม**
 บัตรเดบิต- บัตรเอทีเอ็ม- บัตรเครดิต

**อ้างอิง**
หมวดหมู่:การเงิน
หมวดหมู่:สิ่งประดิษฐ์ของสหรัฐ
เจ้าหญิงแกลร์แห่งเบลเยียม

เจ้าหญิงแกลร์แห่งเบลเยียม โดยเป็นสามัญชนชาวอังกฤษ-เบลเยียม ที่เข้ามาเป็นสมาชิกพระราชวงศ์เบลเยียม โดยทรงเป็นพระชายาในเจ้าชายโลร็องแห่งเบลเยียม พระราชโอรสพระองค์เล็กในสมเด็จพระราชาธิบดีอัลแบร์ที่ 2 แห่งเบลเยียม กับสมเด็จพระราชินีเปาลาแห่งเบลเยียม พระองค์และเจ้าชายโลร็องมีพระโอรส-ธิดาร่วมกัน 3 พระองค์

**พระประวัติ**
เจ้าหญิงแกลร์ประสูติในครอบครัวนักธุรกิจชาวอังกฤษ โดยบิดาเป็นชาวอังกฤษ มารดาเป็นชาวเบลเยียม ประสูติเมื่อวันที่ 18 มกราคม พ.ศ. 2517 เป็นบุตรีของ นิโคลัส จอห์น คูมส์ และ นีกอล แมร์เตินส์

**อภิเษกสมรส**
นางสาวแกลร์ หลุยส์ ทรงเข้าพิธีอภิเษกสมรสกับเจ้าชายโลร็อง พระราชโอรสพระองค์สุดท้องใน กษัตริย์อัลแบร์ที่ 2 เมื่อวันที่ 12 เมษายน พ.ศ. 2546 ภายหลังรับพระราชทานพระอิสริยยศเป็น เจ้าหญิงแห่งเบลเยียม มีพระบุตรดังนี้
#เจ้าหญิงหลุยส์
#เจ้าชายนีกอลา
#เจ้าชายแอมริก

**พระกรณียกิจ**
พระกรณียกิจที่เจ้าหญิงแกลร์ทรงปฏิบัติอยู่คือการดูแลองค์กรณต่างๆไว้ในพระอุปถัมภ์ เช่น เรื่องสิ่งแวดล้อมและสัตว์ป่าในเบลเยียม และยังทรงเป็นรองประธานสมาคมแม่บ้านแห่งชาติร่วมกับ มาทิลเดอ สมเด็จพระราชินีแห่งเบลเยียม ซึ่งทรงดำรงตำแหน่งประธานสมาคมแม่บ้านแห่งชาติต่อจาก เปาลา สมเด็จพระราชชนนีแห่งเบลเยียม

**พระอิสริยยศ**
 18 มกราคม พ.ศ. 2517 – 12 เมษายน พ.ศ. 2546: นางสาวแกลร์ หลุยส์ คูมส์ (Miss Claire Louise Coombs)- 12 เมษายน พ.ศ. 2546 – ปัจจุบัน: เจ้าหญิงแกลร์แห่งเบลเยียม (Her Royal Highness Princess Claire of Belgium)

**อ้างอิง**

**สื่อภายนอก**
 Her official webpage at the official site of the Belgian monarchy-  Princess Claire's ancestry
หมวดหมู่:บุคคลที่เกิดในปี พ.ศ. 2517
หมวดหมู่:เจ้าหญิงเบลเยียม
หมวดหมู่:ชาวอังกฤษ
เจ้าหญิงมารี-คริสตินแห่งเบลเยียม

เจ้าหญิงมารี-คริสตินแห่งเบลเยียม เป็นพระราชธิดาในพระเจ้าเลออปอลที่ 3 แห่งเบลเยียม กับพระวรชายาพระองค์ที่ 2 ลิเลียน เจ้าหญิงแห่งเรตี พระองค์มีศักดิ์เป็นพระราชขนิษฐาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุจฉาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสจำนวน 2 ครั้ง แต่จากการสมรสทั้ง 2 ครั้ง พระองค์ไม่มีโอรส-ธิดา พระองค์จัดอยูในลำดับที่ 16 ในลำดับการสืบราชสันตติวงศ์เบลเยียม

**อ้างอิง**
หมวดหมู่:บุคคลที่เกิดในปี พ.ศ. 2494
หมวดหมู่:เจ้าหญิงเบลเยียม
หมวดหมู่:ชาวเบลเยียม
หมวดหมู่:พระเจ้าเลออปอลที่ 3 แห่งเบลเยียม
รัสต์อินพีซ

รัสต์อินพีซ (Rust in Peace) เป็นสตูดิโออัลบั้มลำดับที่ 4 ของวงเมกาเดธ  วงแทรชเมทัลจากสหรัฐอเมริกา  อัลบั้มได้วางจำหน่ายในวันที่ 24 กันยายน ค.ศ. 1990 ผ่านทางค่ายแคปิตอล อัลบั้มนี้ ได้มาร์ตี มาร์ตี ไฟรด์แมน มือกีตาร์คนใหม่และนิค เมนซา มือกลอง ที่มาตำแหน่งของเจฟฟ์ ยัง (กีตาร์) และชัค เบห์เลอร์ (กลอง) ที่ออกจากวงไปในปี ค.ศ. 1989 เนื้อหาของอัลบั้มส่วนใหญ่เกี่ยวข้องกับ สงครามนิวเคลียร์ และ ยูเอฟโอ  มีซิงเกิลที่ฮิตอย่าง "Hangar 18" "Tornado of Souls" "Rust in Peace...Polaris" และ "Holy Wars...The Punishment Due ที่ได้ต่างกลายเป็นซิงเกิลหลักของวงเวลาแสดงสด ในเกือบทุกๆครั้ง 
ภายหลังร่วมเล่นให้กับอัลบั้มก่อนหน้านี้ รัสต์อินพีซ ได้รับการยกย่องจากแฟนเพลงทั่วโลก รวมไปถึงนักวิจารณ์หลายคน และเป็นส่วนสำคัญที่ผลักดันให้เมกาเดธเข้าสู่กระแสวงการเมทัลยอดนิยมในเวลาต่อมา อัลบั้มได้รับยกย่องให้เป็นหนึ่งในการบันทึกเพลงแทรชเมทัลที่ดีที่สุดตลอดกาล จากสื่อสิ่งหลายสำนัก อาทิ เดซิเบล และเคอร์แรง! และถูกบรรจุเข้าสู่ส่วนหนึ่งของหนังสือ 1001 อัลบั้มที่คุณต้องได้ฟังก่อนคุณตาย (1001 Albums You Must Hear Before You Die) อัลบั้มได้รับการเสนอชื่อเข้ารับรางวัลแกรมมีในหัวข้อ การแสดงเมทัลยอดเยี่ยม ในงานประกาศผลรางวัลแกรมมีครั้งที่ 33 

**รายชื่อเพลง**
เพลงทั้งหมดแต่งโดยเดฟ มัสเทน ที่ไม่ใช่จะใส่หมายเหตุไว้

**ชาร์ต**

**การรับรองยอดจำหน่าย**

**อ้างอิง**
หมวดหมู่:อัลบั้มเพลงในปี พ.ศ. 2533
ฟิลิป สแตนนัป เอิร์ลที่ 4 แห่งเชสเตอร์ฟีลด์

ฟิลิป สแตนนัป เอิร์ลที่ 4 แห่งเชสเตอร์ฟีลด์ (Philip Stanhope, 4th Earl of Chesterfield) หรือชื่อก่อนที่บิดาจะถึงแก่อนิจกรรมคือ ท่านลอร์ดสแตนนัป เป็นรัฐบุรุษและนักการเมืองชาวอังกฤษ เกิดในกรุงลอนดอน เป็นบุตรของฟิลิป สแตนนัป เอิร์ลที่ 3 แห่งเชสเตอร์ฟีลด์กับเลดีอลิซาเบธ เขามีความสนใจในวัฒนธรรม ตลอดจนอารยธรรมสมัยคลาสสิกและเรอแนซ็องส์ เขาได้ออกเดินทางทั่วทวีปยุโรปในฐานะขุนนางจากอังกฤษเพื่อทัศนศึกษาอารยธรรมเหล่านั้น ตลอดจนเพื่อคบค้าสมาคมกับอภิชนและชนชั้นสูงในยุโรปภาคพื้นทวีป
ในปี ค.ศ. 1715 เขาได้เป็นสมาชิกสภาสามัญชนสังกัดพรรควิก และต่อมาเขาได้รับความไว้วางใจให้เป็นมหาดเล็กของพระเจ้าจอร์จที่ 1 และต่อมาเขาได้เป็นมหาดเล็กหน้าห้องพระบรรทมของเจ้าชายจอร์จ เจ้าชายแห่งเวลส์ ซึ่งหลังเจ้าชายแห่งเวลส์ขึ้นครองราชย์เป็นพระเจ้าจอร์จที่ 2 แล้ว เขาก็ได้รับโปรดเกล้าให้ดำรงตำแหน่งข้าหลวงใหญ่แห่งไอร์แลนด์
1773
หมวดหมู่:ขุนนางอังกฤษ
หมวดหมู่:นักการเมืองอังกฤษ
หมวดหมู่:บุคคลจากลอนดอน
สมเด็จพระราชินีเชอริง เพม วังชุก

สมเด็จพระราชินีเชอริง เพม วังชุก พระราชชนนีแห่งภูฏาน (ཚེ་རིང་པད་མ, w=tshe ring pad ma; พระราชสมภพ 11 พฤศจิกายน พ.ศ. 2498) เป็นพระอัครมเหสีพระองค์ที่ 2 ในสมเด็จพระราชาธิบดีจิกมี ซิงเย วังชุก พระองค์และพระราชสวามีมีพระราชโอรสและพระราชธิดาร่วมกัน 3 พระองค์

**ปริญญากิตติมศักดิ์**
พระนางได้รับปริญญาเอกกิตติมศักดิ์จากมหาวิทยาลัยเมอร์ด็อกใน ค.ศ. 2025

**อ้างอิง**

**หมายเหตุ**

**แหล่งข้อมูลอื่น**
  Bhutan News Online-  World Who's Who
หมวดหมู่:บุคคลที่เกิดในปี พ.ศ. 2498
หมวดหมู่:สมเด็จพระราชินี
หมวดหมู่:ราชวงศ์วังชุก
หมวดหมู่:ราชินีแห่งภูฎาน
เจ้าจอมเครือวัลย์ ในรัชกาลที่ 3

เจ้าจอมเครือวัลย์ หรือสะกดว่า เครือวัลิ เป็นพระสนมในพระบาทสมเด็จพระนั่งเกล้าเจ้าอยู่หัว และมีหลักฐานบางแห่งกล่าวว่าเจ้าจอมท่านนี้เป็นผู้สร้างวัดเครือวัลย์วรวิหาร ตั้งอยู่ในแขวงวัดอรุณ เขตบางกอกใหญ่ กรุงเทพมหานคร

**ประวัติ**
เจ้าจอมเครือวัลย์เป็นธิดาของเจ้าพระยาอภัยภูธร (น้อย บุณยรัตพันธุ์) กับท่านผู้หญิงอู่ อภัยภูธร มีพี่ชายต่างมารดาคนหนึ่งชื่อเจ้าพระยาภูธราภัย (นุช บุณยรัตพันธุ์) อัครมหาเสนาบดีกระทรวงมหาดไทย ครอบครัวสืบเชื้อสายมาแต่พราหมณ์พฤฒิบาศ ปู่คือเจ้าพระยาศรีธรรมาธิราช (บุญรอด บุณยรัตพันธุ์) เสนาบดีกรมวังในสมัยพระบาทสมเด็จพระพุทธยอดฟ้าจุฬาโลกมหาราช ตระกูลบุณยรัตพันธุ์มีการส่งธิดาที่สะสวยมาสนองพระเดชพระคุณพระมหากษัตริย์แห่งจักรีอยู่เสมอ อาทิ เจ้าจอมมารดาสี ในรัชกาลที่ 2 และเจ้าจอมมารดาแก้ว ในรัชกาลที่ 3 ซึ่งเป็นป้าของเจ้าจอมเครือวัลย์ และมีหลานสาวรับราชการเป็นพระสนมเช่นคือ เจ้าจอมใย ในรัชกาลที่ 5, เจ้าจอมสวน ในรัชกาลที่ 5 และเจ้าจอมสำอาง ในรัชกาลที่ 5
เจ้าจอมเครือวัลย์ก็ได้ถวายตัวสนองพระเดชพระคุณเป็นเจ้าจอมในพระบาทสมเด็จพระนั่งเกล้าเจ้าอยู่หัวด้วยเช่นกัน แต่มิได้ประสูติพระราชบุตร ทั้งนี้เจ้าจอมเครือวัลย์มีใจศรัทธาในบวรพุทธศาสนาด้วยสร้างวัดและตั้งชื่อตามนามของเจ้าจอมเครือวัลย์ คือ วัดเครือวัลย์วรวิหาร ดังปรากฏใน พระราชพงศาวดารกรุงรัตนโกสินทร์ รัชกาลที่ 3 ความว่า "...ในคลองมอญวัด ๑ เจ้าจอมเครือวัลย์ บุตรีเจ้าพระยาอภัยภูธร สร้างใหม่ การยังไม่แล้ว ก็ถึงแก่กรรมเสีย จึงโปรดให้ทำต่อไป แล้วพระราชทานชื่อ วัดเครือวัลย์วรวิหาร..." พระบาทสมเด็จพระนั่งเกล้าเจ้าอยู่หัวได้ทรงปฏิสังขรณ์พระอารามนี้เรื่อยมา พระราชทานพระราชทรัพย์ส่วนพระองค์เป็นพระราชานุเคราะห์สร้างต่าง ๆ รวมทั้งได้เสด็จพระราชดำเนินทรงทอดผ้าพระกฐินเมื่อวันที่ 9 พฤศจิกายน พ.ศ. 2393 นอกจากนี้ยังปรากฏใน กลอนเพลงยาวสรรเสริญพระเกียรติ พระบาทสมเด็จพระนั่งเกล้าเจ้าอยู่หัว ของนายมีมหาดเล็ก ที่กล่าวถึงพระบาทสมเด็จพระนั่งเกล้าเจ้าอยู่หัวทรงพระราชทานพระราชทรัพย์ในการก่อสร้างวัดนี้ ความว่า
เจ้าจอมเครือวัลย์ถึงแก่อนิจกรรมเมื่อใดไม่เป็นที่ปรากฏ ทราบแต่เพียงว่าถึงแก่อนิจกรรมไปก่อนสร้างวัดเครือวัลย์วรวิหารสำเร็จ

**อ้างอิง**
หมวดหมู่:พระภรรยาในรัชกาลที่ 3
หมวดหมู่:เจ้าจอม
หมวดหมู่:สกุลบุณยรัตพันธุ์
สโตนซาวเออร์

สโตนซาวเออร์ คือวงดนตรีแนวออลเทอร์นาทิฟ เมทัลจากสหรัฐอเมริกา ก่อตั้งขึ้นในปี ค.ศ. 1992 โดยคอรีย์ เทย์เลอร์ นักร้องนำ และโจเอล เอคแมน มือกลอง ก่อนที่จะได้จิม รูตจะเข้ามาเป็นสมาชิกในตำแหน่งมือกีตาร์ในปี ค.ศ. 1995 โดยมีผลงานเดโมออกมา 3 ชุด ต่อมาในปี ค.ศ. 1997 สมาชิกในวงได้แยกย้ายกันออกไปโดย คอรีย์ เทย์เลอร์ และ จิม รูต ได้กลายมาเป็นสมาชิกของวงสลิปน็อต ต่อมาในปี ค.ศ. 2000 คอรีย์ ได้กลับมาทำวงสโตนซาวเออร์อีกครั้งโดยรวบรวมสมาชิกขึ้นใหม่และใช้เวลาทำงานเพลงในนามของวงสโตนซาวเออร์ เมื่อว่างเว้นจากงานเพลงของวงสลิปน็อต 
สโตนซาวเออร์ มีผลงานสตูดิโออัลบั้มออกมา 6 ชุด ได้แก่ Stone Sour , Come What(ever) May , Audio Secrecy , House of Gold & Bones – Part 1 , House of Gold & Bones – Part 2 และ Hydrograd นอกจากนี้ยังมีอีพี 3 ชุด และอัลบั้มบันทึกการแสดงสด 2 ชุด 
โดยทางวงเคยถูกเสนอชื่อเข้าชิงรางวัลแกรมมี สาขาเพลงเมทัลยอดเยี่ยม จากเพลง "Get Inside"  และเพลง "Inhale" ในอัลบั้ม Stone Sour ซึ่งเป็นอัลบั้มชุดแรก ต่อมาได้ถูกเสนอชื่อเข้าชิงรางวัลแกรมมีอีกครั้งจากเพลง "30/30-150" 
นอกจากนี้เพลง "Bother" ของวงยังได้ถูกนำมาใช้เป็นเพลงประกอบภาพยนตร์เรื่อง ไอ้แมงมุม (2002) และเพลง "The Pessimist" ได้ถูกนำมาใช้เป็นเพลงประกอบภาพยนตร์เรื่อง ทรานส์ฟอร์เมอร์ส 3
โดยชื่อของวงนำมาจากเครื่องดื่มแอลกอฮอลล์รสเปรี้ยวชนิดหนึ่งชื่อว่า สโตนซาวเออร์ มีส่วนผสมของวิสกี้, น้ำส้ม และเลมอน

**สมาชิกในวง**

**สมาชิกปัจจุบัน**
 คอรีย์ เทย์เลอร์ – ร้องนำ, กีตาร์ (2001–ปัจจุบัน)- โจช แรนด์  – กีตาร์ (2001–ปัจจุบัน)- รอย มายอร์กา – กลอง, เพอร์คัสชัน (2006–ปัจจุบัน)- จอห์นนี โชว – กีตาร์เบส (2012–ปัจจุบัน)- คริสเตียน มาร์ตักชี – กีตาร์ (2013–ปัจจุบัน)

**อดีตสมาชิก**
 โจเอล เอ็คแมน – กลอง, เพอร์คัสชัน (2001–2006)- ชอว์ อีโคโนมาคิ – กีตาร์เบส (2001–2011)- จิม รูต – กีตาร์, ร้องประสาน (2001–2013)

**ผลงานเพลง**

**สตูดิโออัลบั้ม**

**เอกซ์เทนเดด เพลย์ (อีพี)**

**อ้างอิง**
หมวดหมู่:กลุ่มดนตรีออลเทอร์นาทิฟเมทัลสัญชาติอเมริกัน